Í kvöldfréttum Stöðvar 2 verður sagt frá því að tvö heimilisofbeldismál komi að jafnaði upp á dag hjá Lögreglunni á höfuðborgarsvæðinu . Það sem af er ári eru málin orðin fleiri en sex hundruð og fjörutíu . Fyrir fimm árum voru þau tæplega þrjú hundruð . Við segjum einnig frá því að íslensk löggjöf þurfi að vera undir það búin að upp komi viðamikil barnaklámsmál hér á landi . Saksóknari segir það ekki spurningu um hvort heldur hvenær þau eigi eftir að koma upp . Við fjöllum einnig um fjölmiðlafrumvarp Lilju Alfreðsdóttur , mennta - og menningarmálaráðherra , hittum hjón sem bjóða upp á gistingu í tjaldi í hlíðum Vaðlaheiðar og segjum frá því að jólatréssala er farin að glæðast enda ekki nema 17 dagar til jóla .